Hagen i nr. 37: mars 2016
I fjor oppdaget jeg Fuchsia. Har sikkert sett noen før, men det var i fjor jeg virkelig SÅ de!
Jeg hadde da en Maxima som blomstret nydelig, jeg har blogget om blomstringen, og dens plutselige død...., her
I år har jeg tre forskjellige sorter, alle kjøpt som bitte små stiklinger. Nå er de pottet om og har vokst en del.
Fra venstre Maxima som allerede har flere blomsterknopper, Rocket Fire og Harry Gray. Kule navn!
Blir spennende å se om jeg får til at alle tre blomstrer.
Drueplanten kjøpte jeg på Plantasjen 5.mars. Da var det bare en liten brun stilk med tre knopper. Se hvordan den har vokst!!
Men hva gjør jeg nå, liksom? Hehe... Jeg prøvde meg på en plante i fjor også, men den ble vel ikke så stor som denne, og det på hele sommeren. Så det har i alle fall startet bedre i år. Jeg har vel ikke helt trua på at det skal bli druer, men jeg håper å få til en stor plante med store blader. Så får vi se, jeg skal oppdatere etterhvert.
Da jeg kom hjem fra påskeferie på søndag oppdaget jeg de første knoppene på den ene Pelargoniaen.
Denne er hvit og sto inne på stua hele sommeren i fjor. Den hadde masse fine, grønne blader da jeg satte den vekk i høst og den var nesten like fin da jeg tok den frem igjen tidligere denne mnd.
Og nå har den altså fått en liten klase med blomsterknopper. Gøy! I sommer skal jeg ha den ute i drivhuset er planen.
Av tre Pelargonia har i alle fall to greid seg etter vinteren, den tredje ser litt pjusk ut. Av de to jeg klipte helt ned tok jeg en stikling av hver, og de er veldig fine. Håper de vokser seg store utover sommeren for det er jo ekstra gøy når man har fått til planten fra den var så liten, ikke bare kjøpt den "ferdig."
Det spirer og gror, og flere frø og noen løk skal i jorden ila helgen. For en herlig tid det er nå!
Etiketter: blomster, drivhus, drue, drueplante, Fuchsia, Pelargonia, vår
Det er dette jeg tenker tilbake på, og drømmer om å få til også denne sommeren, når jeg holder på med jord og frø på planterommet om dagen. Aller helst så håper jeg på å utvide med flere sorter.
Klaser med tomater i drivhuset, som sakte men sikkert blir modne i varmen fra sola.
I fjor fikk jeg bare til 2 sorter, i år har jeg sådd 8!!
Løker er kjøpt inn i år også. Håper årets liljer blir like flotte som disse jeg hadde i fjor, også håper jeg å få til Gladioler.
Kryddertagetes var gøy å få til. Denne gule ble stor og fin, og var veldig populær hos humlene.
Cosmos ble en favoritt i fjor. Hvor har den vært før liksom???
Jeg sådde denne i fjor, i år prøver jeg 3 andre også.
Kjøkkenhagen skal utvides med en pallekarm til, minst. I år blir det en med bare jordbær. Det blir flere typer salat, i tillegg til blomkål, reddiker, gulrot, rødbeter osv....
Det ble masse gulrøtter i fjor.
Akkurat nå ser det slik ut:
Det er langt frem, men så er vi bare i starten av mars også.
I fjor ble det for kaldt for paprikaplantene, i år skal jeg få de til! 3 forskjellige sorter er sådd.
Og bladpar nr 2 er på plass hos flere av plantene. Spennende!
I tillegg til disse tomat- og paprikaplantene, har jeg i dag sådd månedsjordbær og 2 sorter agurk.
Ute har det kommet masse snø den siste uken, men under plantelyset vokser det små spirene. Så med hjelp av disse, og bildene fra sommeren i fjor, har jeg tro på at det blir sommer i år også.
Og denne sommeren skal jeg ta mange flere bilder!
Anne med bloggen; Moseplassen vil gjerne se våre sommerdrømmer, dette er mitt bidrag. Følg linken til bloggene hennes hvis du vil se flere sommerlige innlegg.
Etiketter: cosmos, drivhus, gulrot, hagedrømmer, kjøkkenhage, Kryddertagetes, lilje, paprika, sommer, sommerdrømmer, spirer, såtid, tomater, vår